text: Общоевропейско допитване за задължителни пиктограми върху опаковките на храните стартира гражданска инициатива - АГРО.БГ
  събота, 20 Април 2019, 03:12
  09 Ное 2018 08:58 | Новини
  Общоевропейско допитване за задължителни пиктограми върху опаковките на храните стартира гражданска инициатива
  Комисията вече регистрира гражданската инициатива
  Ключови думи: ЕС, етикети, пиктограми, храни
  Общоевропейско допитване за задължителни пиктограми върху опаковките на храните стартира гражданска инициатива. Жителите на всичките 28 страни в Европейския съюз ще могат да гласуват дали подкрепят идеята да има специални етикети за вегетариански и вегански продукти.
  Целта на инициаторите на допитването е потребителят от пръв поглед да разбере дали дадена стока е подходяща за вегетарианци или вегани, се казва в съобщение на Европейската комисия.
  "В момента вегетарианците и веганите в Европейския съюз трудно могат да установят дали могат да консумират определен продукт. Затова призоваваме Европейската комисия да въведе задължителни пиктограми за всички храни", се казва в изявление на организаторите на допитването. Комисията вече регистрира гражданската инициатива, но още не се е изказала по същество. Това ще стане само, ако в рамките на една година инициаторите съберат повече от 1 милион подписа от най-малко 7 държави.
  В такъв случай Европейската комисия е длъжна да реагира най-късно до три месеца и да предприеме съответни законодателни мерки. Подобни граждански инициативи са официално признати от 2009 година насам. Чрез тях жителите на страните-членки имат възможност да поставят дадена тема в дневния ред на властите в Брюксел.